Il-Ministru tal-Affarijiet Barranin George Vella qal li n-nuqqas ta’ attendenza tiegħu għas-seduti Parlamentari qatt ma saret b’kapriċċ. Huwa qal dan b’referenza għas- servizz fl-aħbarijiet tal-bieraħ dwar l-attendenza tal-membri Parlamentari fil-Kamra tad-deputati. Il-Ministru Vella qal li huwa ma setax jattendi s-seduti għax kien imsiefer fuq xogħol tal-Gvern fosthom għal-laqgħat tal-Kunsill tal-Ministri tal-Unjoni Ewropea u laqgħat internazzjonali oħra. Fl-aħbarijiet tal-bieraħ, il-PBS waqt li kkwota r-rekords tal-attendenza Parlamentari spjega wkoll li s’issa l-membri Parlamentari għadhom jiġu magħduda bħala assenti anke meta ikun fuq xogħol tal-Gvern. TVM.com.mt jinsab infurmat li fid-diskussjoni li għaddejjin bħalissa, din hija wahda mit-temi li ser tkun rivedut fil-proceduri tal-Kamra tad-deputati.